चिटौद-कोचवाही रोड होगी 10 मीटर चौड़ी
ग्राम चिटौद से कोचवाही तक कुल 15 किलोमीटर मार्ग 10 मीटर चौड़ीकरण होगा, वह भी पेव्हड शोल्डर के साथ। मार्ग की मजबूती के लिए क्रांकीटीकरण के बाद डामरीकरण किया जाएगा, ताकि लंबी अवधि तक इसका उपयोग हो सकें।
राष्ट्रीय राजमार्ग क्रमांक 30 धमतरी से जगदलपुर (81.700 किमी से 150 किलोमीटर) तक मार्ग में पेव्हड शोल्डर सहित 2 लेन चौड़ीकरण कार्य होगा। मार्ग के दायरे में जिले के गुरूर ब्लाक के ग्राम कोचवाही, मुजालगोंदी, पेटेचुवा, बालोदगहन, चिटौद, पुरूर मिर्रीटोला की कृषि जमीन भी आ रही है। इसके लिए शासन ने सर्वे व अन्य नियमानुसार किसानों का मुआवजा प्रकरण तैयार कर जरूरी विभागीय प्रक्रियाएं पूरी कर ली है। वर्तमान में मार्ग के दोनों ओर गड्ढा खुदाई कर चौड़ीकरण कार्य किया जा रहा है। हालांकि कब तक काम पूरा हो पाएगा, इस संबंध में विभागीय अधिकारी ज्यादा जानकारी नहीं दे पा रहे है। गौरतलब है कि अब तक किसानों को मुआवजा नहीं मिलने की वजह से मार्ग चौड़ीकरण नहीं हो पाया था। पहले धमतरी-जगदलपुर राष्ट्रीय राजमार्ग क्रमांक 43 के रूप में जाना जाता था लेकिन 2009-10 में एनएच-30 किया गया है।
जिले के 6 गांवों के किसानों को मिला मुआवजा : एनएच 30 के दायरे में जिले के छह गांव के किसानों की कृषि जमीन आ रही है। ग्राम पुरूर मिर्रीटोला के 27 किसानों को 0.182 हेक्टेयर कृषि जमीन के एवज में 55 लाख 80 हजार 242 रूपए, चिटौद के 20 किसानों को 0.517 हेक्टेयर जमीन के एवज में 68 लाख 78 हजार 391 रूपए, बालोद के पांच किसानों को 0.13 हेक्टेयर जमीन के एवज में एक लाख 20 हजार 696, पेटेचुवा के 7 किसानों को 0.055 हेक्टेयर के एवज में 2 लाख 8 हजार 987, मुजालगोंदी के 19 किसानों को 0.82 हेक्टेयर जमीन के एवज में 50 लाख 27 हजार 832 रूपए व ग्राम कोचवाही के 6 किसानों को 0.58 हेक्टेयर कृषि भूमि के एवज में 3 लाख 74 हजार 473 रूपए मुआवजा वितरित किया गया है।
मार्ग चौड़ा होने के बाद मार्किंग की जाएगी
मार्ग के मजबूतीकरण के लिए पहले क्रांकीटीकरण किया जाएगा। इसके बाद डामरीकरण किया जाएगा। मार्ग चौड़ीकरण होने के बाद मार्किंग की जाएगी। मार्किंग होने से सड़क दुर्घटनाएं नियंत्रित होगी। इसके अलावा सुरक्षा की दृष्टि से अन्य उपाय किए जाएंगे। 10 मीटर मार्ग चौड़ीकरण होने से राहगीरों को आवागमन में सुविधाएं मिलेगी। इसके अलावा सड़क दुर्घटनाएं होने की संभावना कम रहेगी, क्योंकि आवागमन के लिए पर्याप्त जगह होने से एक साथ दो भारी वाहन गुजरेंगे। चौड़ीकरण होने से आवागमन सुलभ होगा।
विकास
hin_Deva hin_Deva hin_Deva hin_Deva hin_Deva hin_Deva mai_Deva